Samsungs Good Lock er nu tilgængelig i Danmark

Det har været længe ventet blandt Samsung-fans. Nemlig udbredelsen af app’en Good Lock, der åbner for en kæmpe værktøjskasse af indstillingsmuligheder. Hidtil har det kun været tilgængelig i få udvalgte markeder, men Samsung har netop udbredt det til 20 nye lande. Herunder Danmark.

Good Lock kan nu hentes i Samsung Galaxy Store i disse lande

Argentina

Belgien

Brasilien

Chile

Columbia

Danmark

Finland

Holland

Malaysia

Mexico

Norge

Peru

Polen

Portugal

Slovakiet

Sverige

Thailand

Tjekkiet

Østrig

For dem der ikke skulle kende Good Lock, så er det en app, der muliggør installation af en række moduler til din Galaxy-telefon. Ét af modulerne lader dig eksempelvis ændre på låseskærmen i en grad, som ikke er muligt som standard. Du kan til- og fravælge hvilke elementer du vil se og hvor de skal være placeret.

YouTube-kanalen HowToMen har lavet en grund gennemgang af mulighederne, i videoen nedenfor.

Good Lock er gratis at hente og benytte og bygger ovenpå Samsungs One UI, som er baseret på Android 13 i seneste udgave. One Ui 5 er i øjeblikket ved at rulle ud til langt størstedelen af Samsungs store portefølje af telefoner.

Tidligere var Good Lock alene tilgængelig i Samsungs hjemland, Sydkorea samt USA, England og Tyskland.

Samsungs Good Lock er nu tilgængelig i Danmark