One UI 4.1: Nye kameratricks på vej til ældre Samsung-telefoner

Hvis du er indehaver af en lidt ældre Samsung telefon i Galaxy S, Note eller Fold/Flip-serierne er der en opdatering til One UI på vej, som giver især kameraet et løft.

Samsung er nemlig i færd med at rulle One UI 4.1 ud verden over. Galaxy S22-serien blev fornyligt lanceret, herunder topmodellen S22 Ultra, hvilket skete med One UI 4.1 ombord. Nu kan ejere af modeller, som ikke tilhører sidste nye linie, så se frem til at få mange af de samme muligheder. De centrerer især sig om kameraet og understøttes din enhed, kan du se frem til blandt andet kæledyrsgenkendelse og forbedret SnapChat-integration.

Det er dog ikke samtlige enheder, som kan drage fuld nytte af kameraforbedringerne. Samsung har fortalt at fordelingen af de nye funktioner vil se således ud.

Gammelt kamera kan lære nye tricks

Natportræt-funktion: Galaxy S21, Z Fold 3, Z Flip 3, S20, Note 20, Z Fold 2, Z Flip 5G

Kæledyrsgenkendelse: Galaxy S21, Z Fold 3, Z Flip 3, S21 FE, S20, Note 20, Z Fold 2, Z Flip 5G, S20 FE

Redigering af lysplacering: Galaxy S21, Z Fold 3, Z Flip 3, S21 FE, Note 20, Z Fold 2, Z Flip 5G, S20 FE

Understøttelse af telelinsen på portrætvideo: Galaxy S21, Z Fold 3, S21 FE

Forbedret Director’s View: Galaxy S21, Z Fold 3, Z Flip 3

Understøttelse af telelinse på foto og video ‘Pro’-mode: Galaxy S21 Ultra, Z Fold 3, S20 Ultra, Note 20 Ultra, Z Fold 2

Expert Raw-app: Galaxy S21 Ultra, Z Fold 3, Note 20 Ultra, S20 Ultra, Z Fold 2

Snapchat-integration: Galaxy S21

Foruden ovenstående, så indeholder One UI 4.1 også tilføjelser til andre aspekter af styresystemet. Opdateringen vil forbedre processen ved fotodeling, ligesom den indeholder Google Duo Live Sharing, der giver fire deltagere mulighed for skærmdeling og for eksempel gennemse fotos i fællesskab.

https://www.youtube.com/watch?v=ReR6QbXR5Vs

Opdateringen vil starte med at rulle ud til Galaxy Z Fold3 og Flip3, hvorefter det er Galaxy S21 og S20 seriernes tur, samt Z Fold, Flip og Note. Slutteligt vil udvalgte modeller i A-serien modtage opdateringen. Dette sker fra i dag og de kommende uger og måneder. Hvornår opdateringen rammer danske enheder er ikke specificeret.

One UI 4.1: Nye kameratricks på vej til ældre Samsung-telefoner