Ny læk: Samsung Galaxy Watch Active og det nye styresystem

Her en uge inden Samsungs Unpacked event har de starte problemer med at holde hemmelighederne inden for husets vægge. Den seneste læk afslører nyt om Samsung Galaxy Watch Active, det nye One UI-styresystem og Samsung Galaxy Buds-hovedtelefonerne.

Websitet SamMobile har fået fingrene i en række temmelig afslørede billeder af Samsungs kommende smartwatch, Galaxy Watch Active, der blandt andet viser den software som uret køres på. Der er adskillige nye nye og unikke urskiver, deriblandt en der fokuserer kraftigt på sundhedsdata.

Eksempler på urskiver fra Samsung Galaxy Watch Active.

I det hele taget virker sundhed som lidt af et tema i de lækkede billeder, der også viser en ny Samsung Health-app. Uret har åbenbart også mulighed for løbende at måle brugerens hjerterytme og advare, hvis der opstår uregelmæssigheder.

Samsung Galaxy Buds

SamMobile kan også vise nye billeder af Samsung Galaxy Buds – de komplet trådløse hovedtelefoner, der skal afløse IconX fra sidste år. Og selv om de umiddelbart ligner forgængerne, har Galaxy Buds fået trådløs opladning og større batterier, både i opbevaringsæsken og i selve hovedtelefonerne.

Galaxy Buds vil være udrustet med 8 gigabyte lagerplads (til musik), Bluetoth 5.0-forbindelse og en IPx2-certificering der gør dem vandtætte.

Samsung Galaxy Buds.

Ny læk: Samsung Galaxy Watch Active og det nye styresystem